Evolvens TROPHY - 42 mm Limitált Automata Karóra - Egyedi Véséssel
A természet időtlen szépsége és a vadállatok nemessége inspirálta ezt a különleges karórát. Minden részlete a minőség, az elegancia és a harmónia iránti elkötelezettségünket tükrözi, hogy valami igazán különleges szülessen. Az Evolvens Trophy karórából mindössze 120 számozott példány készül, hiszen ezt a szintű kézműves munkát egyszerűen nem lehet nagy sorozatban elkészíteni. Minden egyes karóra tokját, lünettáját, koronáját és az integrált fémszíj végszemét is a népszerű magyar vésnökmester, Szijjártó István (@timeengraver) díszíti kézzel. Ennek köszönhetően nincs két teljesen egyforma darab, minden Evolvens Trophy egy önálló alkotás. A termék gyártása folyamatos, és a megrendelés időpontjától függően legfeljebb 3 hónapot vehet igénybe.